يا ستي يا ختياره
يا ستي يا ختيارة مالك شايفك محتاره
اهدي عالبيت وفوتي في عندي لك بشاره
يا ستي عديتي السبعين وما ضلش في العمر سنين
ليش قلبك دايمًا حزين وعينيكِ مش بصاره
ليش حياتك كلها عذاب ارمي عيسوع الاتعاب
يعيدك لحضن الآب وما يعود الموت خساره
سلمي ليسوع قلبك هوَّ كتير بيحبك
مش راح يتخلى عنك وهوَّ رهن الاشاره
يغفر لك كل زنوبك ويشيل عنك همومك
وعلى ماضيكِ ما يلومك وبتصيري اله مناره
سلام حقيقي بيعطيكِ فرح وسرور يمليكِ
حياة ابدية بيهديكِ وما بتضلك محتاره